|  |  |
| --- | --- |
|  |  |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL DAUGIABUČIŲ NAMŲ K. BŪGOS G. 66, DAINOS G. 3 IR M. DAUKŠOS G. 37 BENDROJO NAUDOJIMO OBJEKTŲ ADMINISTRATORIAUS SKYRIMO** |
| 2017 m. balandžio 13 d. Nr. A-1432 |
| Kaunas |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 2 ir 4 dalimis, 4.85 straipsnio 1 ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 21 punktu ir atsižvelgdamas į Kauno miesto savivaldybės administracijos direktoriaus 2015 m. kovo 16 d. įsakymą Nr. A-753 „Dėl UAB „Žaidas“ įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Kauno miesto savivaldybės administracijos direktoriaus 2016 m. gegužės 26 d. įsakymą Nr. A-1551 ,,Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“, Butų ir kitų patalpų savininkų K. Būgos g. 66 balsavimo raštu balsų skaičiavimo komisijos 2017 m. kovo 24 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. balandžio 5 d. posėdžio protokolą Nr. 53-4-656, Butų ir kitų patalpų savininkų Dainos g. 3 balsavimo raštu balsų skaičiavimo komisijos 2017 m. kovo 24 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. balandžio 5 d. posėdžio protokolą Nr. 53-4-655, Butų ir kitų patalpų savininkų M. Daukšos g. 37 balsavimo raštu balsų skaičiavimo komisijos 2017 m. kovo 24 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. balandžio 5 d. posėdžio protokolą Nr. 53-4-658:

1. S k i r i u penkeriems metams UAB „Kauno centro būstas“ (buveinė Žiburio g. 10-2, 63235 Alytus, įmonės kodas 149650823, duomenys kaupiami ir saugomi Juridinių asmenų registre, PVM mokėtojo kodas LT496508219) šių daugiabučių namų bendrojo naudojimo objektų administratore (toliau – administratorius):

1.1. K. Būgos g. 66 (namo naudingasis plotas – 248,35 kv. m, gyvenamosios paskirties patalpų skaičius – 4);

1.2. Dainos g. 3 (namo naudingasis plotas – 326,11 kv. m, gyvenamosios paskirties patalpų skaičius – 7, negyvenamosios paskirties patalpų skaičius – 2, žemės sklypo plotas – 0,0650 ha, savininkų teisės į žemės sklypą įregistruotos Nekilnojamojo turto registre);

1.3. M. Daukšos g. 37 (namo naudingasis plotas – 432,78 kv. m, gyvenamosios paskirties patalpų skaičius – 8, negyvenamosios paskirties patalpų skaičius – 3).

2. N u s t a t a u, kad:

2.1. daugiabučio namo K. Būgos g. 66 bendrojo naudojimo objektų administravimo tarifas – 0,0521 Eur už 1 kv. m (su PVM);

2.2. daugiabučio namo Dainos g. 3 bendrojo naudojimo objektų administravimo tarifas – 0,0521 Eur už 1 kv. m (su PVM);

2.3. daugiabučio namo M. Daukšos g. 37 bendrojo naudojimo objektų administravimo tarifas – 0,0637 Eur už 1 kv. m (su PVM);

2.4. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos direktoriaus |  | Romaldas Rabačius |